
[image: image1.png]



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  20 aprilie 2010               

PL-x  138/2010                     


AVIZ

asupra proiectului de Lege pentru modificarea Legii nr.571/2003 privind Codul fiscal
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea Legii nr.571/2003 privind Codul fiscal, trimisă cu adresa Pl-x 138 din 7 aprilie 2010 şi înregistrată cu nr. 31/262 din 8 aprilie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în şedinţa din  31 martie 2010.

Proiectul de lege are ca obiect de reglementare modificarea Legii nr.571/2003 privind Codul fiscal , cu modificările şi completările ulterioare, în sensul ca exigibilitatea plăţii TVA către bugetul de stat să intervină la data încasării sumelor facturate cu TVA, ceea ce ar contribui în mod substanţial la colectarea eficientă a acesteia şi, totodată, s-ar evita rambursările necuvenite a taxei pe valoarea adăugată.

Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege  în şedinţa din  20 aprilie 2010.
Membrii Comisiei au examinat propunerea legislativă supusă avizării, expunerea de motive şi avizul favorabil al Consiliului Legislativ, nr.1216 din 20.10.2009. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative.
În raport de obiectul şi conţinutul reglementării,  proiectul de lege face parte din categoria legilor ordinare.
                         PREŞEDINTE,                            SECRETAR,

                          Daniel BUDA                     Gabriel ANDRONACHE

